**สรุปรายงานการประชุม**

**ประชุมคณะกรรมการติดตามและประเมินผลแผนพัฒนาองค์การบริหารส่วนตำบลเมืองเตา**

**ในการติดตามและประเมินผลแผนพัฒนาขององค์การบริหารส่วนตำบลเมืองเตา**

**ปีงบประมาณ พ.ศ. ๒๕๖4**

**และ**

**การติดตามและประเมินผลแผนพัฒนาท้องถิ่น (พ.ศ. ๒๕๖๑ – ๒๕๖5)**

1. จากแผนพัฒนาท้องถิ่น (พ.ศ.2561 – 2565 ) แก้ไข เปลี่ยนแปลง เพิ่มเติม ครั้งที่ 1
2. จากแผนพัฒนาท้องถิ่น (พ.ศ.2561 – 2565 ) เพิ่มเติม ครั้งที่ 4
3. จากแผนพัฒนาท้องถิ่น (พ.ศ.2561 – 2565 ) เพิ่มเติม ครั้งที่ 5
4. จากแผนพัฒนาท้องถิ่น (พ.ศ.2561 – 2565 ) เพิ่มเติม ครั้งที่ 6
5. จากแผนพัฒนาท้องถิ่น (พ.ศ.2561 – 2565 ) เปลี่ยนแปลง ครั้งที่ 5
6. จากแผนพัฒนาท้องถิ่น (พ.ศ.2561 – 2565 ) เปลี่ยนแปลง ครั้งที่ 6
7. จากแผนพัฒนาท้องถิ่น (พ.ศ.2561 – 2565 ) เปลี่ยนแปลง ครั้งที่ 7

**ตามแนวทางการพิจารณาการติดตามและประเมินผลยุทธศาสตร์ และแนวทางการพิจารณาการติดตามและประเมินผลโครงการ เพื่อความสอดคล้องแผนพัฒนาท้องถิ่น (การประเมินคุณภาพแผนพัฒนาท้องถิ่น)**

**ในวันศุกร์ ที่ 29 เดือน ตุลาคม พ.ศ. ๒๕๖4 (เวลา ๐๙.0๐ – 12.๐๐ น.)**

**ณ ห้องประชุมอาคารอเนกประสงค์ องค์การบริหารส่วนตำบลเมืองเตา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

**จำนวน 7 คน**

 1.นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว)

 2.นายสุรสีห์ ไชยสงคราม กรรมการ

 3. นายอุดม บุราณรมย์ กรรมการ

 4. นายจิรยุทธ์ แสงมณี กรรมการ

 5. นายทองอินทร์ โพธิ์เงิน กรรมการ

 6. นายอุเทน เวียงคำ กรรมการ/เลขานุการ

 7. นางสาวเกศรินทร์ จิตตฤทธิ์ ผู้ช่วยกรรมการ/เลขานุการ

**ผู้ไม่มาประชุม**

**จำนวน 7 คน**

 **1.** นายแดง สร้อยทอง ประธานกรรมการ (หมดวาระ)

 2. ผู้อำนวยการ รร.บ้านเมืองเตา กรรมการ

3.นายสมคิด สร้อยสนธ์ กรรมการ

4.นางสาวธิฐิมา ยาวไธสง กรรมการ

5.นายก้องเกียรติ พวงศรีเคน กรรมการ ( ติดประชุม กกต.)

6.นายบรรลุ พงษ์หนองพอก กรรมการ (หมดวาระ)

7.นายอภิสิทธ์ จันทร์หอม กรรมการ (หมดวาระ)

**เมื่อที่ประชุมพร้อม**

09.00 **น.**

**ระเบียบวาระที่ ๑ เรื่อง ที่ประธานฯ แจ้งให้ที่ประชุมทราบ**

 **นายอุเทน เวียงคำ (กรรมการ/เลขานุการ) กล่าว**

เรียนคณะกรรมการติดตามและประเมินผลแผนองค์การบริหารส่วนตำบลเมืองเตาทุกท่านที่เคารพ ด้วยองค์การบริหารส่วนตำบลเมืองเตาดำเนินการติดตามและประเมินผลแผนองค์การบริหารส่วนตำบลเมืองเตาประจำปีงบประมาณ พ.ศ.2564 กำหนดการประชุมครั้งที่ 1/2564 ในวันที่ 29 ตุลาคม 2564 ณ ห้องประชุมอาคารอเนกประสงค์องค์การบริหารส่วนตำบลเมืองเตา นั้น ซึ่งกระผมมีเรื่องเรียนแจ้งให้คณะกรรมการติดตามและประเมินผลแผนองค์การบริหารส่วนตำบลเมืองเตาทราบในวันนี้ตามคำสั่ง ที่ 139/2563 ลงวันที่17 เมษายน 2563 นั้น บัดนี้ คณะกรรมการที่สรรหาจากตัวแทนสมาชิกสภาองค์การบริหารส่วนตำบลเมืองเตา ทั้ง 3 ท่านได้หมดวาระลง ณ วันที่ 1 ตุลาคม 2564 ซึ่งทำให้คณะกรรมการในชุดนี้ลดลง 3 ตำแหน่ง และหนึ่งในนั้นเป็นประธานคณะกรรมการติดตามแผนองค์การบริหารส่วนตำบลเมืองเตาก็เป็นตัวแทนจากสมาชิกสภาองค์การบริหารส่วนตำบลเมืองเตา เพื่อให้สามารถดำเนินการติดตามและประเมินผลแผนองค์การบริหารส่วนตำบลเมืองเตา ประจำปีงบประมาณ พ.ศ.2564 ได้ถูกต้องเรียบร้อย ขอให้กรรมการที่เหลืออยู่ได้เสนอ กรรมการที่เหลือยู่ขณะนี้ 1 ท่าน พร้อมรับรอง 2 ท่าน ขึ้นมาปฏิบัติหน้าที่ประธานคณะกรรมการติดตามและประเมินผลแผนองค์การบริหารส่วนตำบลเมืองเตาชั่วคราว เชิญครับ ขอบคุณครับ

**ที่ประชุม ทราบ**

นายจิรยุทธ์ แสงมณี กรรมการ กล่าว กระผมขอเสนอ นางพิชญ์พิมล พันธุ์ยุรา ผอ.รพ.สต.เมืองเตาเป็นประธาน

 คณะกรรมการ ครับ

นายทองอินทร์ โพธิ์เงิน กรรมการ กล่าว กระผมขอรับรองครับ

นายอุดม บุราณรมย์ กรรมการ กล่าว กระผมขอรับรองครับ

**นายอุเทน เวียงคำ เลขานุการ/กรรมการ กล่าว** มีท่านใดจะเสนออีกหรือไม่ครับ

**ที่ประชุม ไม่มี**

**มติที่ประชุม เห็นชอบให้ นางพิชญ์พิมล พันธุ์ยุรา กรรมการ ให้ปฏิบัติหน้าที่ประธานคณะกรรมการติดตามและประเมินผลแผนพัฒนาท้องถิ่น (ชั่วคราว)**

 **นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว) กล่าว**

เรียนคณะกรรมการติดตามและประเมินผลแผนพัฒนาองค์การบริหารส่วนตำบลเมืองเตาทุกท่านที่เคารพค่ะ ขอขอบพระคุณสำหรับการเสนอให้ดิฉันเป็นประธานคณะกรรมการติดตามและประเมินผลแผนองค์การบริหารส่วนตำบลเมืองเตา ประจำปีงบประมาณ พ.ศ.2564 ชั่วคราว ในวันนี้เป็นการประชุมคณะกรรมการติดตามและประเมินผลแผนพัฒนาองค์การบริหารส่วนตำบลเมืองเตา ประชุมเพื่อพิจารณาเครื่องมือ และกำหนดแนวทางการติดตามและประเมินผลแผนพัฒนาองค์การบริหารส่วนตำบลเมืองเตา ประจำงบประมาณ 2564 รอบเดือน 1 ตุลาคม 2563 - 30 กันยายน 2564

**มติที่ประชุม ทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว (ครั้งที่ 1/๒๕๖3) ลว 17 เดือน พฤศจิกายน พ.ศ. ๒๕๖3**

 **นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว) กล่าว**

 - ตามที่ได้แนบรายงานการประชุม ครั้งที่ 1/๒๕๖3 เมื่อวันที่ 17 พฤศจิกายน ๒๕๖3

ให้คณะกรรมการทุกท่าน พร้อมหนังสือเชิญประชุมแล้วนั้น ไม่ทราบมีกรรมการท่านใด จะแก้ไขหรือเปลี่ยนแปลงรายงานการประชุม ขอเชิญได้

 - ไม่มีใครแก้ไข เปลี่ยนแปลงรายงานการประชุม

 - เมื่อไม่มีใครแก้ไขหรือเปลี่ยนแปลงรายงานการประชุม ก็ขอมติที่ประชุม หากใคร

 รับรองรายงานการประชุม 1/๒๕๖3 เมื่อวันที่ 17 พฤศจิกายน ๒๕๖3

 โปรดยกมือขึ้น

มติที่ประชุม - รับรองการประชุม 7 เสียง

 ไม่รับรองการประชุม - เสียง

 มีมติรับรองรายงานการประชุม ครั้งที่ 1/๒๕๖3 เมื่อวันที่ 17 พฤศจิกายน ๒๕๖3

 ด้วยมติเป็นเอกฉันท์ 7 เสียง

**ระเบียบวาระที่ ๓ เรื่อง การติดตามและประเมินผลแผนพัฒนาขององค์การบริหารส่วนตำบลเมืองเตา**

 **ปีงบประมาณ พ.ศ. ๒๕๖4 (รอบเดือน 1 ตุลาคม พ.ศ. ๒๕๖3 - 30 กันยายน 2564)**

**นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว) กล่าว**

 **อำนาจหน้าที่ของคณะกรรมการติดตามและประเมินผลแผนพัฒนา มีดังนี้**

1. กำหนดแนวทาง วิธีการในการติดตามและประเมินผลแผนพัฒนา
2. ดำเนินการติดตามและประเมินผลแผนการพัฒนาท้องถิ่น
3. รายงานผล และเสนอความคิดเห็นซึ่งได้จากการติดตาม และประเมินผลแผนพัฒนาต่อ

ผู้บริหาร เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกัน อย่างน้อยปีละ 1 ครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผย ไม่น้อยกว่า 30 วัน

1. แต่งตั้งคณะอนุกรรมการหรือคณะทำงาน เพื่อช่วยเหลือการปฏิบัติงานตามสมควร
2. เรื่อง วิสัยทัศน์ พันธกิจ และจุดมุ่งหมาย /เรื่องยุทธศาสตร์การพัฒนาองค์การบริหารส่วนตำบลเมืองเตา

**1** วิ**สัยทัศน์ในการพัฒนาท้องถิ่น** (**Vision**)

 องค์การบริหารส่วนตำบลเมืองเตา ได้กำหนดวิสัยทัศน์ (**Vision**) เพื่อเป็นสภาพการณ์ในอุดมคติซึ่งเป็นจุดหมายและปรารถนา คาดหวังที่จะให้เกิดขึ้นหรือบรรลุผลในอนาคตข้างหน้า ตำบลเมืองเตาเป็นตำบลขนาดกลาง ที่มีประชาชนส่วนใหญ่ประกอบอาชีพเกษตรกรรมและเลี้ยงสัตว์ และคาดการณ์ว่าในอนาคตต้องเป็นชุมชนที่สงบสุขน่าอยู่อาศัยและมีทัศนียภาพและสิ่งแวดล้อมดี จึงได้กำหนดวิสัยทัศน์ คาดหวังที่จะให้เกิดขึ้นในอนาคตดังนี้

“**แหล่งผลิตสินค้าเกษตรอินทรีย์ ข้าวหอมมะลิชั้นนำ แหล่งน้ำมากมีปลาดีปลาชุม กลุ่มอาชีพหลากหลาย มากมายแหล่งเรียนรู้ สังคมน่าอยู่ ด้วยการพัฒนาตามหลักเศรษฐกิจพอเพียง**”

 **2 พันธกิจ (MISSION)**

 1. บำรุงและพัฒนาการคมนาคมทางบกให้มีความสะดวก รวดเร็ว และปลอดภัย

 2. ส่งเสริมให้ชุมชนร่วมกันบริหารจัดการเศรษฐกิจชุมชน

 3. ส่งเสริมให้ชุมชนใช้แนวคิดเกษตรอินทรีย์ในการทำเกษตรกรรม

 4. จัดให้ชุมชนมีแหล่งน้ำในการทำเกษตรกรรม อุปโภค และเลี้ยงสัตว์

1. ส่งเสริมให้ชุมชนมีสุขภาพอนามัยที่ดี และสาธารณสุขมูลฐาน
2. ส่งเสริมและพัฒนาด้านการศึกษาในชุมชน
3. กำจัดขยะมูลฝอย สิ่งปฏิกูล และรักษาทรัพยากรธรรมชาติ

 **3. จุดมุ่งหมายเพื่อการพัฒนา**

 1. การคมนาคมทางบกมี ความสะดวก รวดเร็ว และปลอดภัย

 2. เศรษฐกิจชุมชนมีการบริหารจัดการที่ดี มีความมั่นคง และยั่งยืน

 3. ชุมชนได้ผลผลิตทางการเกษตรเพิ่มขึ้น โดยใช้เกษตรอินทรีย์

 4. ชุมชนมีแหล่งน้ำในการทำการเกษตรกรรม อุปโภค และเลี้ยงสัตว์อย่างเพียงพอ

 5. ประชาชนมีสุขภาพอนามัยที่ดี และมีการจัดการด้านสาธารณสุขมูลฐานอย่างถูกวิธี

 6. การศึกษาในท้องถิ่นมีการพัฒนา และยั่งยืน

 7. สิ่งแวดล้อมในชุมชนไม่เป็นพิษ

 **เรื่องยุทธศาสตร์การพัฒนาองค์การบริหารส่วนตำบล**

 **นางพิชญ์พิมล พันธุ์ยุรา (กรรมการปฏิบัติหน้าที่ประธานกรรมการ) กล่าว**

สำหรับยุทธศาสตร์การพัฒนาขององค์การบริหารส่วนตำบลในการจัดแผนพัฒนาขององค์การบริหารส่วนตำบล ดังนี้

1. ยุทธศาสตร์การพัฒนาด้านโครงสร้างพื้นฐาน

 2. ยุทธศาสตร์ด้านเศรษฐกิจ

 3. การพัฒนาคนและสังคม

 4. ยุทธศาสตร์การพัฒนาด้านการศึกษา ศาสนา วัฒนธรรม

 5. ยุทธศาสตร์การพัฒนาด้านการเมืองการบริหาร

 6. ยุทธศาสตร์การพัฒนาด้านสาธารณสุขและสิ่งแวดล้อม

 ลำดับต่อไปขอเชิญ นางสาวเกศรินทร์ จิตตฤทธิ์ นักวิเคราะห์นโยบายและแผนปฏิบัติการ ได้นำเรียนชี้แจง การติดตามและประเมินผลแผนพัฒนาท้องถิ่น ประจำปีงบประมาณ พ.ศ.2564 ครั้งนี้ด้วยค่ะ

**นางสาวเกศรินทร์ จิตตฤทธิ์ (ผู้ช่วยกรรมการ/เลขานุการ) กล่าว**

เรียนประธานคณะกรรมการติดตามและประเมินผลแผนพัฒนาท้องถิ่น และคณะกรรมการทุกท่าน ดิฉันยินดีอีกครั้งที่เราได้ร่วมประชุมเพื่อติดตามและประเมินผลแผนพัฒนาท้องถิ่น ประจำปีงบประมาณ พ.ศ.2564 ค่ะ ก่อนอื่นดิฉันขอเรียนให้คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลเมืองเตาได้ทราบถึงหนังสือจากกระทรวงมหาดไทยที่มท 0810.3 ว 6247 32 ลงวันที่ 6 พฤศจิกายน 2562 นั้นเรื่องซักซ้อมแนวทาง การดำเนินการตามแผนพัฒนาท้องถิ่นขององค์กรปกครองส่วนท้องถิ่น วรรค 2 ข้อ 2 การติดตามและประเมินผลแผนพัฒนาท้องถิ่นตามข้อ 29 วงเล็บ 3 และข้อ 35 ของระเบียบกระทรวงมหาดไทยว่าด้วยการจัดทําแผนพัฒนาขององค์กรปกครองส่วนท้องถิ่น พ. ศ. 2548 และ ที่แก้ไขเพิ่มเติมฉบับที่ 3 พ. ศ. 2561 ให้ดำเนินการอย่างน้อยปีละ 1 ครั้งภายในเดือนธันวาคมของทุกปีนั้นกรอบระยะเวลาดังกล่าวให้คณะกรรมการติดตามและประเมินผลแผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผลแผน มาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นภายในเดือนธันวาคมของทุกปีทั้งนี้สภาท้องถิ่นและคณะกรรมการพัฒนาท้องถิ่นสามารถประชุมเพื่อรับทราบและพิจารณาเรื่องดังกล่าวได้ตามความเหมาะสมซึ่งอาจจะประชุมรับทราบผลภายหลังเดือนธันวาคมก็ได้โดยให้โดยในการติดตามและประเมินผลแผนพัฒนาท้องถิ่นรอบปีงบประมาณ 2564 ให้องค์กรปกครองส่วนท้องถิ่นนำแผนพัฒนาท้องถิ่น พ. ศ. 2561 - 2565 ที่ดำเนินการในปีงบประมาณ 2564 มาติดตามและประเมินผลและนำข้อมูลจากการดำเนินงานตามแผนพัฒนาท้องถิ่นท้องถิ่น พ. ศ. 2561 - 2565 เฉพาะที่ดำเนินการก่อนประกาศใช้ ในแผนพัฒนาท้องถิ่น พ. ศ. 2561 - 2565 มาใช้เป็นข้อมูลในการติดตามและประเมินผลแผนพัฒนาท้องถิ่น

 วรรค 2 ข้อ 3 การดำเนินการติดตามและประเมินผลยุทธศาสตร์และการดำเนินการติดตามและประเมินผลโครงการให้องค์กรปกครองส่วนท้องถิ่นนำแผนพัฒนาท้องถิ่น พ. ศ. 2561 - 2565 มาดำเนินการตามแนวทางการพิจารณาการติดตามและประเมินผลแผนพัฒนาท้องถิ่นที่กำหนดในหนังสือกระทรวงมหาดไทยด่วนที่สุดที่มท 0810.3 ว 2931 ลงวันที่ 15 พฤษภาคม 2562

 วรรค 2 ข้อ 4 เมื่อผู้บริหารท้องถิ่นประกาศใช้แผนพัฒนาท้องถิ่นที่อนุมัติแล้วและนำไปปฏิบัติโดย ใช้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปีและงบประมาณรายจ่ายเพิ่มเติมงบประมาณรายจ่ายจากเงินสะสมการใช้จ่ายงบประมาณตามแผนความต้องการของงบลงทุนเพื่อการพัฒนาองค์กรปกครองส่วนท้องถิ่นหรือเงินอุดหนุนเฉพาะกิจการตั้งงบประมาณอุดหนุนให้แก่หน่วยงานอื่นรวมทั้งวางแผนแนวทางเพื่อให้การปฏิบัติบรรลุวัตถุประสงค์ตามโครงการที่กำหนดไว้ในแผนพัฒนาท้องถิ่นเมื่อสภาท้องถิ่น ได้ให้ความสำคัญได้ให้ความเห็นชอบในวิธีงบประมาณและเป็นไปตามกรอบของแผนพัฒนาท้องถิ่นแล้วหากปรากฏ ในภายหลังว่าเกณฑ์ราคากลางหรือบัญชีราคามาตรฐานครุภัณฑ์ของสำนักงบประมาณหรือราคากลางโครงการพื้นฐานที่หน่วยงานของรัฐกำหนดขึ้นเมื่อคุณลักษณะมาตรฐานราคาปรับเปลี่ยนไปหรือเพื่อให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ. ศ. 2560 ให้องค์กรปกครองส่วนท้องถิ่นดำเนินการตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ. ศ. 2541 และแก้ไขเพิ่มเติมฉบับที่ 2 และ 3 พ. ศ. 2543 ระเบียบกระทรวงมหาดไทยว่าด้วยการรับเงิน การเบิกจ่ายเงินการฝากเงินการเก็บรักษาเงินและการตรวจเงินขององค์กรปกครองส่วนท้องถิ่น พ. ศ. 2547 และที่แก้ไขเพิ่มเติมฉบับที่ 2 พ. ศ. 2548 ฉบับที่ 3 พ.ศ. 2558 และฉบับที่ 4 พ.ศ. 2561 โดยไม่ต้องแก้ไขเปลี่ยนแปลงหรือเพิ่มเติมแผนพัฒนาท้องถิ่นตามระเบียบกระทรวงมหาดไทยว่าด้วยการจัดทําแผนพัฒนาท้องถิ่น พ. ศ. 2548 และที่แก้ไขเพิ่มเติมฉบับที่ 3 พ. ศ. 2561

**แนวทางการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่นตามระเบียบกระทรวงมหาดไทยว่าด้วยการจัด ทำแผนพัฒนา ขององค์กรปกครองส่วนท้องถิ่น พ. ศ. 2548 และที่แก้ไขเพิ่มเติมฉบับที่ 3**

ลำดับที่ 1 ผู้รับผิดชอบคณะกรรมการติดตามและประเมินผลแผนพัฒนาท้องถิ่นให้รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น

ลำดับที่ 2 ผู้บริหารท้องถิ่น

1. สรุปผลและเสนอความเห็นจากการติดตามและประเมินผลแผนพัฒนาท้องถิ่นต่อสภา

2. เสนอผลการติดตามและประเมินผลแผนพัฒนาท้องถิ่น ต่อสภาท้องถิ่น

ลำดับที่ 3 สภาท้องถิ่น

1. จัดให้มีการประชุมสภาท้องถิ่นสมัยสามัญหรือวิสามัญแล้วแต่กรณีเพื่อรับทราบผลการติดตามและประเมินผลแผนพัฒนาท้องถิ่นจากผู้บริหารท้องถิ่น

2. สมาชิกสภาท้องถิ่นหรือที่ประชุมแห่งสภาท้องถิ่นสามารถอภิปรายและเสนอความเห็นในที่ประชุมท้องถิ่น

3. ประธานสภาท้องถิ่นเสนอผลการติดตามและประเมินผลแผนพัฒนาท้องถิ่นที่สภาท้องถิ่นได้รับทราบและให้ได้เสนอความเห็นหรือการตั้งข้อสังเกตข้อเสนอและการพัฒนาท้องถิ่นให้ผู้บริหารท้องถิ่น

ลำดับที่ 4 ผู้บริหารท้องถิ่นส่งผลการติดตามและประเมินผลแผนพัฒนาท้องถิ่นที่สภาท้องถิ่นได้รับทราบและได้เสนอความเห็นหรือการตั้งข้อสังเกตข้อเสนอแนะการพัฒนาท้องถิ่นในสภาท้องถิ่นแล้วส่งให้คณะกรรมการพัฒนาท้องถิ่น

ลำดับที่ 5 คณะกรรมการพัฒนาท้องถิ่น

1. ผู้บริหารท้องถิ่นจัดให้มีการประชุมคณะกรรมการพัฒนาท้องถิ่นเพื่อได้รับทราบผลการติดตามและประเมินผลแผนพัฒนาท้องถิ่นจากสภาท้องถิ่นหรือการตั้งข้อสังเกตข้อเสนอแนะการพัฒนาท้องถิ่นเพื่อให้ผู้บริหารท้องถิ่นประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบ

ลำดับที่ 6 ผู้บริหารท้องถิ่น

1. ประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นเพื่อทราบในที่เปิดเผยภายใน 15 วันนับแต่วันแรงงานผลและเสนอความเห็นดังกล่าว

2. ต้องติดประกาศไว้เป็นระยะเวลาไม่น้อยกว่า 30 วัน

3. อย่างน้อยปีละ ละ 1 ครั้งภายในเดือนธันวาคมของทุกปี

1. **แนวทางและกรอบในการติดตามและประเมินผลแผน**

ได้เสนอให้คณะกรรมการทุกคนกำหนดกรอบและแนวทางในการติดตามและประเมินผลแผนโดยที่ประชุมใช้เวลาประมาณ 5 นาที โดยให้ใช้ยุทธศาสตร์การพัฒนาการประเมินระบบสารสนเทศเพื่อการวางแผนและประเมินผลขององค์กรปกครองส่วนท้องถิ่น (e- plan) เป็นกรอบในการพิจารณาในการประเมินประกอบกับใช้ยุทธศาสตร์ ทั้ง 6 ยุทธศาสตร์จัดทำแผนพัฒนาท้องถิ่น (พ.ศ.2561 – 2565 ) ดังนี้

1. ยุทธศาสตร์การพัฒนาด้านโครงสร้างพื้นฐาน

2. ยุทธศาสตร์ด้านเศรษฐกิจ

3. การพัฒนาคนและสังคม

4. ยุทธศาสตร์การพัฒนาด้านการศึกษา ศาสนา วัฒนธรรม

5. ยุทธศาสตร์การพัฒนาด้านการเมืองการบริหาร

6. ยุทธศาสตร์การพัฒนาด้านสาธารณสุขและสิ่งแวดล้อม

๓.๒ พิจารณากำหนดแนวทางและวิธีการในการติดตามและประเมินผลแผนพัฒนา

 ท้องถิ่น พ.ศ. ๒๕๖4 ขององค์การบริหารส่วนตำบลเมืองเตา

 สำหรับการกำหนดแนวทางและวิธีการในการติดตามและประเมินผลแผนพัฒนาองค์การบริหารส่วนตำบลเมืองเตา พ.ศ. ๒๕๖4 ขอเชิญทุกท่านเสนอความคิดเห็น

 **นางสาวเกศรินทร์ จิตตฤทธิ์ (ผู้ช่วยกรรมการ/เลขานุการ) กล่าว**

 ขออนุญาตชี้แจงให้คณะกรรมการทราบ ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ (๒) และ (๓) และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ประกอบกับกรมส่งเสริมการปกครองท้องถิ่น ได้ให้องค์กรปกครองส่วนท้องถิ่น พิจารณานำเข้าข้อมูลในระบบ

สารสนเทศ (e-plan) ไปใช้ในการติดตามและประเมินผลตามระเบียบกระทรวงมหาดไทย ว่าด้วยการจัดทำแผนพัฒนาขององค์กรครองส่วนท้องถิ่น พ.ศ. ๒๕๔๘ ข้อ ๒๙ (๓) คณะกรรมการติดตามและประเมินผลแผนพัฒนา ที่ได้รับการแต่งตั้งตามระเบียบฯ ต้องกำหนดแนวทาง วิธีการติดตามและประเมินผลแผนพัฒนาองค์การบริหารส่วนตำบล โดยให้มีการประชุมกำหนดแนวทาง วิธีการในการติดตามและประเมินผลและออกพื้นที่สุ่มตรวจติดตามประเมินผลโครงการ/กิจกรรมที่ดำเนินงาน เพื่อการติดตามและประเมินผลการใช้จ่ายงบประมาณขององค์การบริหารส่วนตำบล ดังนั้น เพื่อให้สอดคล้องกับระเบียบฯ และการจัดทำแผนพัฒนาท้องถิ่น ให้สอดคล้องกับปัญหา ความต้องการและแนวทางการพัฒนาที่เหมาะสมกับพื้นที่และสถานการณ์ภายนอก จึงต้องมีการติดตามและประเมินผลแผนพัฒนาองค์การบริหารส่วนตำบลเมืองเตา ปีงบประมาณ พ.ศ. ๒๕๖3 ขึ้น เพื่อสรุปรายงานผลเสนอต่อนายกองค์การบริหารส่วนตำบลเมืองเตา และนายกองค์การบริหารส่วนตำบล เมืองเตาเสนอต่อสภาองค์การบริหารส่วนตำบลเมืองเตา คณะกรรมการพัฒนาองค์การบริหารส่วนตำบลเมืองเตา และประกาศผลการติดตามและประเมินผลแผนพัฒนาให้ประชาชนในเขตองค์การบริหารส่วนตำบล ทราบโดย ทั่วกันตามลำดับต่อไป ปัจจุบันการติดตามและประเมินผลนับว่ามีความสำคัญและจำเป็นต่อการบริหารงาน เป็นอย่างยิ่ง เนื่องจากการติดตามและประเมินผลเป็นการประเมินผลงานการปฏิบัติงานของปีที่ผ่านมาว่ามีความสอดคล้องกับแผนงานที่ได้วางเอาไว้หรือไม่ รวมทั้งการมีส่วนร่วมของภาคประชาชนอย่างแท้จริง องค์การบริหารส่วนตำบลเมืองเตาในฐานะองค์กรปกครองส่วนท้องถิ่น มีภาระหน้าที่ที่จะต้องให้การบริการแก่ประชาชน จึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพ ประสิทธิผลของการดำเนินการในด้านต่างๆ เพื่อใช้เปรียบเทียบการทำงานของปีที่ผ่านมาอีกด้วย โดยขั้นตอนในการติดตามและประเมินผลแผนพัฒนาสามารถจัดวางเป็นแผนผังขั้นตอนได้ ดังนี้

**แผนผังขั้นตอนการดำเนินการติดตามและประเมินผล**

**คณะกรรมการติดตามและประเมินผลองค์การบริหารส่วนตำบลเมืองเตา**

**กำหนดแนวทาง วิธีการในการติดตามและประเมินผลแผนพัฒนา**

**ดำเนินการติดตามและ**

**ประเมินผลแผนพัฒนา**

**รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อ นายกองค์การบริหารส่วนตำบล**

**นายกองค์การบริหารส่วนตำบลเสนอต่อ สภาองค์การบริหารส่วนตำบล และคณะกรรมการพัฒนาองค์การบริหารส่วนตำบล**

**ประกาศผลการติดตามและประเมินผลแผนพัฒนา**

**ให้ประชาชนในท้องถิ่นทราบโดยทั่วกัน ภายใน ๑๕ วัน ทั้งนี้ ให้ปิดประกาศโดยเปิดเผยไม่น้อยกว่า ๓๐ วัน อย่างน้อยปีละสองครั้งภายในเดือนธันวาคมของทุกปี**

**แนวทางในการติดตามและประเมินผล**

การติดตามและประเมินผลแผนพัฒนา เป็นเครื่องมือที่จำเป็นในการปรับปรุงประสิทธิภาพของโครงการ ที่ดำเนินการอยู่ โดยที่การติดตาม หมายถึง กิจกรรมภายในโครงการซึ่งถูกออกแบบมาเพื่อให้ข้อมูลป้อนกลับเกี่ยวกับการดำเนินโครงการ/กิจกรรม ปัญหาที่กำลังเผชิญอยู่ ประสิทธิภาพของวิธีการดำเนินงานให้ลุล่วง ค่าใช้จ่ายโครงการ/กิจกรรมสูงเกินกว่าที่กำหนดไว้ กลุ่มเป้าหมายหลักของโครงการ/กิจกรรมไม่ได้รับประโยชน์หรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงาน เสียเวลาในการตรวจสอบความขัดแย้งในการปฏิบัติงานภายในหน่วยงานหรือระหว่างหน่วยงาน กลุ่มเป้าหมายที่ได้รับประโยชน์จากโครงการ/กิจกรรม การประเมินผล คือ การตรวจสอบผลการดำเนินงานในระหว่างที่กำลังดำเนินการหรือภายหลังที่การดำเนินการสำเร็จเสร็จสิ้นไปแล้ว ซึ่งการประเมินผล เป็นสิ่งจำเป็นเช่นเดียวกับการติดตาม การประเมินผลแผนงานจะเป็นการบ่งชี้ว่าแผนงานที่กำหนดไว้ได้มีการปฏิบัติหรือไม่ อย่างไร อันเป็นตัวชี้วัด ว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ซึ่งผลที่ได้จากการติดตามและประเมินผลถือว่าเป็นข้อมูลย้อนกลับที่สามารถนำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

**ระเบียบ วิธีการและเครื่องมือที่ใช้ในการติดตามและประเมินผล**

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๘ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๙ (ฉบับที่ 3 ) พ.ศ.2561 ได้กำหนดองค์ประกอบของคณะติดตามและประเมินผลแผนพัฒนาท้องถิ่นซึ่งประกอบด้วย สมาชิกสภาท้องถิ่นที่สภาท้องถิ่นคัดเลือกจำนวนสามคน ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน หัวหน้าส่วนการบริหารที่คัดเลือกกันเองจำนวนสองคน ผู้ทรงคุณวุฒิที่ผู้บริหารท้องถิ่นคัดเลือกจำนวนสองคนโดย ให้คณะกรรมการเลือกคณะกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ โดยคณะกรรมการทั้งหมดให้มีวาระอยู่ในตำแหน่งคราวละสี่ปีและอาจได้รับการคัดเลือกอีกได้

**วิธีการในการติดตามและประเมินผล**

การติดตามแผนพัฒนาท้องถิ่น เป็นการตรวจสอบในระหว่างการดำเนินโครงการพัฒนาและกิจกรรม ที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ว่าสามารถเป็นไปตามเป้าหมายที่ตั้งไว้ได้หรือไม่ เพื่อให้บุคลากรที่เกี่ยวข้องสามารถระดมความคิดในการปรับเปลี่ยนวิธีการดำเนินงาน ที่จะสามารถนำไปสู่การบรรลุแผนที่กำหนดไว้ได้ เครื่องมือที่ใช้ในการติดตามผลการดำเนินงาน ได้แก่ แบบติดตามผลการดำเนินงานขององค์การบริหารส่วนตำบลเมืองเตา ซึ่งประกอบไปด้วย การติดตามการดำเนินงานของโครงการ/กิจกรรมและการเปลี่ยนแปลงโครงการ/กิจกรรม การติดตามการใช้จ่ายงบประมาณ การติดตามโครงการ/กิจกรรมที่ได้รับเงินอุดหนุนเฉพาะกิจ เงินอุดหนุนระบุวัตถุประสงค์ ตลอดจนปัญหาและอุปสรรคและข้อเสนอแนะ ในการดำเนินงานการประเมินผลแผนพัฒนาสามปี เป็นการตรวจสอบผลที่เกิดขึ้นจริงเมื่อดำเนินโครงการ/กิจกรรมแล้วเสร็จ เปรียบเทียบกับวัตถุประสงค์ที่กำหนดไว้ โดยการติดตามและประเมินผลด้วยระบบ e-plan ซึ่งองค์การบริหารส่วนตำบลเมืองเตา โดยคณะกรรมการติดตามและประเมินผล มีวิธีการติดตามและประเมินผล ดังนี้

**การกำหนดห้วงเวลาในการติดตามและประเมินผล**

คณะกรรมการติดตามและประเมินผล กำหนดห้วงเวลาในการติดตามและประเมินผลโครงการ/กิจกรรม โดยคำนึงถึงความเหมาะสมของแต่ละโครงการ/กิจกรรม ทั้งนี้ กำหนดให้มีการติดตามและประเมินผลการดำเนินงานโครงการ/กิจกรรมทุกครั้งที่ดำเนินการแล้วเสร็จและสรุปเป็น ภายในเดือนธันวาคม ของทุกปี แล้วแต่องค์การบริหารส่วนตำบลนั้นจะกำหนดการจัดทำการติดตามแประเมินผลแผนพัฒนาท้องถิ่น แล้วรายงานผลและเสนอความเห็นซึ่งได้จากการติดตามและประเมินผลต่อผู้บริหารท้องถิ่น เพื่อให้ผู้บริหารท้องถิ่นนำเสนอสภาท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในเขตองค์การบริหารส่วนตำบลทราบโดยทั่วกันภายใน ๑๕ วัน และปิดประกาศไม่น้อยกว่า ๓๐ วัน

**ระยะเวลาการรายงานผลการดำเนินงาน ดังนี้**

**ระยะ ๖ เดือน**

 (๑) เดือน ตุลาคม – มีนาคม

 (๒) เดือน เมษายน – กันยายน

 (3) หรือภายใน เดือนธันวาคม ของทุกปี

**เครื่องมือที่ใช้ในการติดตามและประเมินผล**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ กำหนดให้องค์การปกครองส่วนท้องถิ่น ต้องจัดทำแผนยุทธศาสตร์การพัฒนาแผนพัฒนาท้องถิ่นและแผนการดำเนินงาน เพื่อเป็นเครื่องมือในการใช้งบประมาณ วัสดุ อุปกรณ์และทรัพยากรต่างๆ ได้อย่างมีประสิทธิภาพและประสิทธิผล มีความโปร่งใส เกิดประโยชน์สูงสุดแก่ท้องถิ่นและตอบสนองความต้องการของประชาชน ถึงแม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีสักเพียงไรก็ตามแต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้

ดังนั้น องค์กรปกครองส่วนท้องถิ่น จึงต้องมีเครื่องมือที่สำคัญในการตรวจสอบการดำเนินงานว่าเป็นไปตามวัตถุประสงค์หรือบรรลุเป้าหมายหรือไม่ อย่างไร ซึ่ง “ระบบติดตาม” และ”ระบบประเมินผล”จะเป็นเครื่องมือในการนำข้อมูลต่างๆ มาปรับปรุงแก้ไขเพิ่มเติมหรือแม้แต่ยุติการดำเนินงาน โดยเครื่องมือที่ใช้ในการติดตามและประเมินผลมี ดังนี้

**(๑) แบบตัวบ่งชี้ในการปฏิบัติงาน** ตามหนังสือกระทรวงมหาดไทย ด่วนที่สุด ที่ มท๐๘๑๐.๒/ว ๐๖๐๐ ลงวันที่ ๒๙ มกราคม ๒๕๕๙ เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น

 **(๒) แบบอื่นๆ : ตามคู่มือกรมการปกครองส่วนท้องถิ่น ดังนี้**

**แบบที่ ๑** แบบการกำกับการจัดทำแผนยุทธศาสตร์ขององค์กรปกครองส่วน

ท้องถิ่น

**แบบที่ ๒** แบบติดตามผลการดำเนินงานขององค์กรปกครองส่วนท้องถิ่น

**แบบที่ ๓/๑** แบบประเมินผลการดำเนินงานตามแผนยุทธศาสตร์

**แบบที่ 3/3** แบบประเมินความพึงพอใจ

**(๓) ข้อมูลในระบบ e-plan** ([www.dla.go.th](http://www.dla.go.th))

**มติที่ประชุม รับทราบ**

**ระเบียบวาระที่ 4 เรื่องการติดตามและประเมินผลแผนพัฒนาท้องถิ่น (พ.ศ. ๒๕๖๑ – ๒๕๖5)**

กำหนดเครื่องมือการติดตามแผนฯ

 ตามแนวทางการพิจารณาการติดตามและประเมินผล

 ยุทธศาสตร์ และแนวทางการพิจารณาการติดตามและประเมินผล

 โครงการ เพื่อความสอดคล้องแผนพัฒนาท้องถิ่น (พ.2561 - 2565)

 (ประเมินคุณภาพแผนพัฒนาท้องถิ่น (พ.2561 - 2565) และที่แก้ไข เปลี่ยนแปลง เพิ่มเติม

**นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว)กล่าว** ตามระเบียบวาระการประชุมที่ 4 ได้แจ้งให้คณะกรรมการทุกท่านทราบแล้วในการนี้ ขอเชิญ คุณเกศรินทร์ จิตตฤทธิ์ ผู้ช่วยเลขานุการ/กรรมการ ได้แจ้งรายละเอียดเครื่องมือในการติดตามและประเมินผลแผน ประจำปี พ.ศ.2564 อีกครั้งค่ะ

**นางสาวเกศรินทร์ จิตตฤทธิ์ (ผู้ช่วยกรรมการ/เลขานุการ) กล่าว**

 ในการติดตามและประเมินผลแผนพัฒนาท้องถิ่น ประจำปีงบประมาณ 2564 นี้ ดิฉันใคร่ขอให้ คณะกรรมการติดตามและประเมินผลแผนพัฒนาองค์การบริหารส่วนตำบลเมืองเตา เสนอ หรือกำหนดกรอบในการติดตามแผนพัฒนาองค์การบริหารส่วนตำบลเมืองเตา ตามที่ดิฉันได้รายงานในวาระที่ 3 เครื่องมือในการติดตามและประเมินผลแผนพัฒนาท้องถิ่นด้วยค่ะ

**นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว)กล่าว**

 ผมขอเสนอ**แบบที่ ๓/๑** แบบประเมินผลการดำเนินงานตามแผนยุทธศาสตร์

**มติที่ประชุม เห็นด้วย 7 เสียง**

 **ไม่เห็นด้วย - เสียง**

**นายอุเทน เวียงคำ (กรรมการ/เลขานุการ) กล่าว**

 เรียนคณะกรรมการติดตามและประเมินผลแผนทุกท่าน กระผม ขอเสนอ ให้ติดตามใน **ข้อมูลในระบบ**

 **e-plan** ([www.dla.go.th](http://www.dla.go.th)) ครับ

**มติที่ประชุม เห็นด้วย 7 เสียง**

 **ไม่เห็นด้วย - เสียง**

**นายอุดม บุราณรมย์ (กรรมการ) กล่าว**

 เรียนคณะกรรมการติดตามและประเมินผลแผนพัฒนาองค์การบริหารส่วนตำบลเมืองเตา

 ทุกท่านที่เคารพ กระผมขอเสนอ

**แบบที่ ๒** แบบติดตามผลการดำเนินงานขององค์กรปกครองส่วนท้องถิ่น

**มติที่ประชุม เห็นด้วย 7 เสียง**

 **ไม่เห็นด้วย - เสียง**

**นายจิรยุทธ์ แสงมณี (กรรมการ) กล่าว**

 เรียนคณะกรรมการติดตามและประเมินผลแผนพัฒนาองค์การบริหารส่วนตำบลเมืองเตา ทุกท่านที่เคารพ กระผมขอเสนอ

 **แบบที่ 3/3** แบบประเมินความพึงพอใจ

**มติที่ประชุม เห็นด้วย 7 เสียง**

 **ไม่เห็นด้วย - เสียง**

**นางสาวเกศรินทร์ จิตตฤทธิ์ (ผู้ช่วยกรรมการ/เลขานุการ) กล่าว**

 มีคณะกรรมการท่านใดมีข้อเสนอเพิ่มเติมหรือไม่คะ หากไม่มีดิฉันขอมติที่ประชุม กับการกำหนดเครื่องมือในการติดตามและประเมินผลแผนประจำปีงบประมาณ 2564 ตามกรรมการที่เสนอมาทั้งหมดนี้ค่ะ ท่านใดเห็นด้วยโปรดยกมือขึ้นค่ะ

**มติที่ประชุม เห็นด้วย 7 เสียง**

 **ไม่เห็นด้วย - เสียง**

**นางสาวเกศรินทร์ จิตตฤทธิ์ (ผู้ช่วยกรรมการ/เลขานุการ) กล่าว**

คณะกรรมการที่เคารพทุกท่านคะ ตอนนี้เราได้เครื่องมือเพื่อเป็นกรอบในการติดตามและประเมินผลแผนองค์การบริหารส่วนตำบลเมืองเตา ประจำปีงบประมาณ พ.ศ.2564 เรียบร้อยแล้ว ในการนี้ทางฝ่ายแผนฯ ได้รวบรวมข้อมูลในการติดตามเพื่อเสนอให้คณะกรรมการติดตามและประเมินผลแผนองค์การบริหารส่วนตำบลเมืองเตา พิจารณาในการติดตาม ดังนี้ค่ะ

1. ข้อมูลรายงานจากระบบอีแพน (e-PLAN) ที่มีการเชื่อมโยงจากระบบอีลาแอส (e-Laas) ไว้เรียบร้อย แต่บางโครงการก็ไม่เชื่อมกัน เนื่องจากระบบยังไม่เสถียร์ จึงได้ขอความอนุเคราะห์ข้อมูลจาก หัวหน้าส่วน ผู้อำนวยการทุกกอง ประกอบกับ ดึงข้อมูลจากระบบ อีลาแอสมา รวบรวมเรียบเรียง ตามรายงานที่ได้แจกให้ทุกท่านค่ะ เพื่อประกอบการติดตามและประเมินผลแผน
2. ข้อมูลการประเมินผลแผน ระบบเอกสารอื่นๆ ไว้เรียบร้อย ตามรายงานที่ได้แจกให้ทุกท่านค่ะ
3. ข้อมูลแบบสำรวจความพึงพอใจ แบบประเมินความพึงพอใจของประชาชนที่มีต่อผลการดำเนินงาน (โครงการ/กิจกรรม) ขององค์การบริหารส่วนตำบลเมืองเตาในการพัฒนาและส่งเสริมการบริหารกิจการบ้านเมืองที่ดีในภาพรวม และจำแนกตามยุทธศาสตร์ตามยุทธศาสตร์และประเด็นการพัฒนาของ อปท.ในเขตจังหวัด ปีงบประมาณ พ.ศ. 2564 จำนวน 10 ชุดต่อหมู่บ้าน ทั้งหมด 26 หมู่บ้าน รวมเป็น 260 ชุด แบบรายงานผลการจัดตั้งคณะกรรมการ
	1. คณะกรรมการพัฒนาองค์การบริหารส่วนตำบลเมืองเตา
	2. คณะกรรมการสนับสนุนการจัดทำแผนองค์การบริหารส่วนตำบลเมืองเตา
	3. คณะกรรมการติดตามและประเมินผลแผนองค์การบริหารส่วนตำบลเมืองเตา
4. แผนพัฒนาท้องถิ่น (พ.ศ.2561 – 2565 )
	1. จากแผนพัฒนาท้องถิ่น (พ.ศ.2561 – 2565 ) แก้ไข เปลี่ยนแปลง เพิ่มเติม ครั้งที่ 1
	2. จากแผนพัฒนาท้องถิ่น (พ.ศ.2561 – 2565 ) เพิ่มเติม ครั้งที่ 4
	3. จากแผนพัฒนาท้องถิ่น (พ.ศ.2561 – 2565 ) เพิ่มเติม ครั้งที่ 5
	4. จากแผนพัฒนาท้องถิ่น (พ.ศ.2561 – 2565 ) เพิ่มเติม ครั้งที่ 6
	5. จากแผนพัฒนาท้องถิ่น (พ.ศ.2561 – 2565 ) เปลี่ยนแปลง ครั้งที่ 5
	6. จากแผนพัฒนาท้องถิ่น (พ.ศ.2561 – 2565 ) เปลี่ยนแปลง ครั้งที่ 6
	7. จากแผนพัฒนาท้องถิ่น (พ.ศ.2561 – 2565 ) เปลี่ยนแปลง ครั้งที่ 7

 **เรื่อง พิจารณารายงานการติดตามประเมินผลแผนพัฒนาท้องถิ่น (2561-2565)**

**รอบ (1 กันยายน 2563 – 31 ตุลาคม 2564)**

**นายอุเทน เวียงคำ (กรรมการ/เลขานุการ) กล่าว**

 เรียนชี้แจงรายงานติดตามและประเมินผลแผนพัฒนาท้องถิ่น (2561-2565) แยกตามยุทธศาสตร์การพัฒนา รายละเอียดดังนี้

**ในระบบ e-Plan**

|  |  |  |  |
| --- | --- | --- | --- |
| **ยุทธศาสตร์** | **จำนวนโครงการทั้งหมด** | **จำนวนโครงการยังไม่ดำเนินการ** | **จำนวนโครงการที่แล้วเสร็จ** **ทั้งปีงบประมาณ 2564** |
| ยุทธศาสตร์การพัฒนาด้านโครงสร้างพื้นฐาน |  |  |  |  |  |
| ยุทธศาสตร์ด้านเศรษฐกิจ |  |  |  |  |  |
| การพัฒนาคนและสังคม |  |  |  |  |  |
| ยุทธศาสตร์การพัฒนาด้านการศึกษา ศาสนา วัฒนธรรม |  |  |  |  |  |
| ยุทธศาสตร์การพัฒนาด้านการเมืองการบริหาร |  |  |  |  |  |
| ยุทธศาสตร์การพัฒนาด้านสาธารณสุขและสิ่งแวดล้อม |  |  |  |  |  |
| **รวม** |  |  |  |  |  |

 **คือการประเมินผลในเชิงปริมาณ** **โดยใช้แบบติดตามและประเมินผลแบบ ๑ – ๓/๑ (แบบอื่นๆ : ตามคู่มือกรมการปกครองส่วนท้องถิ่น) และการติดตามและประเมินคุณภาพแผนพัฒนาโดยมีรายละเอียดในการติดตามและประเมินผล** ดังนี้

**การติดตามและประเมินผลในเชิงปริมาณตามแบบ ๑ – ๓/๑**

**(แบบอื่นๆ : ตามคู่มือกรมการปกครองส่วนท้องถิ่น)**

**แบบที่ ๑ การกำกับการจัดทำแผนยุทธศาสตร์ขององค์กรปกครองส่วนท้องถิ่น**

**คำชี้แจง : แบบที่ ๑** เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุกๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

**ชื่อองค์กรปกครองส่วนท้องถิ่น** **......องค์การบริหารส่วนตำบลเมืองเตา .................................................................**

|  |  |  |
| --- | --- | --- |
| **ประเด็นการประเมิน** | **มีการดำเนินการ** | **ไม่มีการดำเนินการ** |
| **๑ คณะกรรมการพัฒนาองค์การบริหารส่วนตำบล** |
| ๑.๑ มีการจัดตั้งคณะกรรมการพัฒนาองค์การบริหารส่วนตำบลเพื่อจัดทำแผนพัฒนาองค์การบริหารส่วนตำบล |  |  |
| ๑.๒ มีการจัดประชุมคณะกรรมการพัฒนาองค์การบริหารส่วนตำบลเพื่อจัดทำแผนพัฒนาองค์การบริหารส่วนตำบล |  |  |
| ๑.๓ มีการจัดประชุมอย่างต่อเนื่องสม่ำเสมอ |  |  |
| ๑.๔ มีการจัดตั้งคณะกรรมการสนับสนุนการจัดทำแผนพัฒนาองค์การบริหารส่วนตำบล |  |  |
| ๑.๕ มีการจัดประชุมคณะกรรมการสนับสนุนการจัดทำแผนพัฒนาองค์การบริหารส่วนตำบล |  |  |
| ๑.๖ มีคณะกรรมการพัฒนาองค์การบริหารส่วนตำบลร่วมกับประชาคมท้องถิ่น และร่วมจัดทำร่างแผนพัฒนาท้องถิ่น |  |  |
| **๒ การจัดทำแผนพัฒนาองค์การบริหารส่วนตำบล** |
| ๒.๑ มีการรวมรวมข้อมูลและปัญหาสำคัญขององค์การบริหารส่วนตำบลมาจัดทำฐานข้อมูล |  |  |
| ๒.๒ มีการเปิดโอกาสให้ประชาชนเข้ามามีส่วนร่วมในการจัดทำแผน |  |  |
| ๒.๓ มีการวิเคราะห์ศักยภาพขององค์การบริหารส่วนตำบล (SWOT) เพื่อประเมินสถานภาพการพัฒนาองค์การบริหารส่วนตำบล |  |  |
| ๒.๔ มีการกำหนดวิสัยทัศน์และภารกิจหลักการพัฒนาองค์การบริหารส่วนตำบลที่สอดคล้องกับศักยภาพของท้องถิ่น |  |  |
| ๒.๕ มีการกำหนดวิสัยทัศน์และภารกิจหลักการพัฒนาองค์การบริหารส่วนตำบลที่สอดคล้องกับยุทธศาสตร์จังหวัด |  |  |
| ๒.๖ มีการกำหนดจุดมุ่งหมายเพื่อการพัฒนาที่ยั่งยืน |  |  |
| ๒.๗ มีการกำหนดเป้าหมายการพัฒนาองค์การบริหารส่วนตำบล |  |  |
| ๒.๘ มีการกำหนดยุทธศาสตร์การพัฒนาและแนวทางการพัฒนา |  |  |
| ๒.๙ มีการกำหนดยุทธศาสตร์ที่สอดคล้องกับยุทธศาสตร์การพัฒนา |  |  |
| ๒.๑๐ มีการอนุมัติและประกาศใช้แผนยุทธศาสตร์การพัฒนา |  |  |
| ๒.๑๒ มีการจัดทำบัญชีกลุ่มโครงการในแผนยุทธศาสตร์ |  |  |
| ๒.๑๓ มีการกำหนดรูปแบบการติดตามประเมินผลแผนยุทธศาสตร์ |  |  |

**แบบที่ ๒ แบบติดตามผลการดำเนินงานขององค์กรปกครองส่วนท้องถิ่นตามยุทธศาสตร์การพัฒนา**

**คำชี้แจง : แบบที่ ๒ แบบประเมินตนเอง** โดยมีวัตถุประสงค์เพื่อติดตามผลการดำเนินงานตามยุทธศาสตร์ขององค์กรปกครองส่วนท้องถิ่นภายใต้แผนยุทธศาสตร์การพัฒนา ๕ ปี (พ.ศ. ๒๕๕๙ – ๒๕๖๓) โดยมีกำหนดระยะเวลาในการติดตามและรายงานผลการดำเนินงานทุกๆ ๓ เดือน (รายไตรมาส) และ ทุกๆ ๖ เดือน โดยเริ่มตั้งแต่สิ้นสุดโครงการ เดือน ตุลาคม ๒๕63 – กันยายน ๒๕**๖4**

**ส่วนที่ ๑ ข้อมูลทั่วไป**

**๑.๑ ชื่อองค์กรปกครองส่วนท้องถิ่น** **องค์การบริหารส่วนตำบลเมืองเตา**

**๑.๒ รายงานผลการดำเนินงานระยะ 12 เดือน** **(เดือนตุลาคม ๒๕63 – กันยายน ๒๕๖4)**

**ส่วนที่ ๒ ผลการติดตามผลดำเนินงานตามยุทธศาสตร์การพัฒนา**

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์การพัฒนา** | **ปี ๒๕๖2** |  | **ปี ๒๕๖2** | **ปี ๒๕๖3** | **ปี ๒๕๖4** | **ปี ๒๕๖5** |
| **โครงการ****(เป้าหมาย)** | **ผลการดำเนินงาน** | **ระยะ 12 เดือน** | **ยังไม่ถึงปีงบประมาณ** |
| ยุทธศาสตร์การพัฒนาด้านโครงสร้างพื้นฐาน | 53 | 25 | 47.17 | - | - | - |
| ยุทธศาสตร์ด้านเศรษฐกิจ | 19 | 17 | 89.47 | - | - | - |
| การพัฒนาคนและสังคม | 66 | 57 | 86.36 | - | - | - |
| ยุทธศาสตร์การพัฒนาด้านการศึกษา ศาสนา วัฒนธรรม | 43 | 42 | 97.67 | - | - | - |
| ยุทธศาสตร์การพัฒนาด้านการเมืองการบริหาร | 46 | 31 | 67.39 | - | - | - |
| ยุทธศาสตร์การพัฒนาด้านสาธารณสุขและสิ่งแวดล้อม | 14 | 11 | 78.57 | - | - | - |
| **รวมทั้งสิ้น** | **241** | 183 | 75.93 | **-** | **-** | **-** |
| **คิดเป็นร้อยละของยุทธศาสตร์การพัฒนา** | **100** | **75.93** | **75.93** | - | **-** | **-** |

# รายงานตาม ระบบ e-Plan เพื่อประกอบการติดตามและประเมินผลแผนพัฒนาองค์การบริหารส่วนตำบลเมืองเตา ประจำปีงบประมาณ พ.ศ.2564

|  |
| --- |
|  |

**นายสุรสีห์ ไชยสงคราม (กรรมการ) กล่าว**

ขอบคุณ นักวิเคราะห์นโยบายและแผนสำหรับการเสนอกรอบและวิธีการดำเนินการติดตามและประเมินผลแผนในครั้งนี้นะครับ ตามที่ได้รายงาน ทั้ง เครื่องมือการติดตามและประเมินผลแผน และข้อมูลเพื่อนำมาพิจารณา ทั้งหมดนี้

**นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว)**

**กล่าว**

 ขอบคุณมากค่ะ ท่านรองสุรสีห์ ไชยสงคราม ท่านคณะกรรมการท่านใดมีข้อเพิ่มเติมอีกไหมคะ

**ที่ประชุม ไม่มี**

**นางสาวเกศรินทร์ จิตตฤทธิ์ (ผู้ช่วยกรรมการ/เลขานุการ) กล่าว**

 การติดตามและประเมินผลแผนตามยุทธศาสตร์ขององค์การบริหารส่วนตำบลเมืองเตาประจำปีงบประมาณ 2564 นั้น การประชุมครั้งนี้เพื่อดำเนินการพิจารณาเครื่องมือในการติดตาม ตามรายละเอียดที่แจ้งนั้น หากคณะกรรมการติดตามและประเมินผลแผนองค์การบริหารส่วนตำบลเมืองเตา พิจารณาแล้ว เห็นควรประชุมครั้งที่ 2 หรือไม่คะ ขอให้ท่านได้เสนอความเห็นด้วยค่ะ**(กรรมการ/เลขานุการ)**

**นายอุเทน เวียงคำ (กรรมการ/เลขานุการ) กล่าว**

 กระผมเสนอว่าข้อมูลตามที่ ฝ่ายแผน ผู้ช่วยเลขานุการ/กรรมการได้เสนอนั้น เราได้ทราบแล้วว่าได้กำหนดแนวทาง เครื่องมือในการติดตาม เรียบร้อยแล้ว เห็นควรประชุมครั้งที่ 2/2564 ครับ

**นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว) กล่าว**

 ดิฉันขอมติที่ประชุม คณะกรรมการติดตามและประเมินผลแผนองค์การบริหารส่วนตำบลเมืองเตา หากเห็นชอบให้ดำเนินการจัดการประชุมครั้งที่ 2 หรือไม่ โปรดยกมือขึ้นค่ะ

**มติที่ประชุม เห็นด้วย 7 เสียง**

 **ไม่เห็นด้วย - เสียง**

 **มติเห็นชอบ เป็นเอกฉันท์**

**นางพิชญ์พิมล พันธุ์ยุรา(กรรมการปฏิบัติหน้าที่ประธานกรรมการ) กล่าว**

และหากไม่เห็นชอบให้ดำเนินการจัดการประชุมครั้งที่ 2 โปรดยกมือขึ้นค่ะฯ

**มติที่ประชุม เห็นด้วย - เสียง**

 **ไม่เห็นด้วย 7 เสียง**

**ระเบียบวาระที่ ๔ เรื่อง อื่นๆ**

**นางพิชญ์พิมล พันธุ์ยุรา ประธานคณะกรรมการติดตามและประเมินผลแผนพัฒนาท้องถิ่น (ชั่วคราว) กล่าว**

 คณะกรรมการท่านใดมีข้อเสนอแนะเพิ่มเติม หรือไม่คะหากไม่มีดิฉันขอขอบคุณคณะกรรมการติดตามและประเมินผลแผนพัฒนาองค์การบริหารส่วนตำบลเมืองเตาเป็นอย่างยิ่งขอปิดการประชุมเพียงเท่านี้ค่ะ ขอบคุณค่ะ

**ปิดประชุม เวลา 12.00 น.**

 (ลงชื่อ) เกศรินทร์ จิตตฤทธิ์ ผู้จดรายงานการประชุม

 (นางสาวเกศรินทร์ จิตตฤทธิ์)

 นักวิเคราะห์นโยบายและแผนปฏิบัติการ ผู้ช่วยกรรมการ/เลขานุการ

 (ลงชื่อ) อุเทน เวียงคำ ผู้ตรวจรายงานการประชุม

 (นายอุเทน เวียงคำ)

 หัวหน้าสำนักปลัด

 กรรมการ/เลขานุการ

 (ลงชื่อ) พิชญ์พิมล พันธุ์ยุรา ผู้เห็นชอบ/รับรองรายงานการประชุม

 ( นางพิชญ์พิมล พันธุ์ยุรา )

 ประธานคณะกรรมการติดตามและประเมินผลแผนพัฒนาท้องถิ่น (ชั่วคราว)